Diari Oficial de la Generalitat Valenciana


Sumari del DOGV 3898, del 15-12-2000 (2000/9340)

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la Comanda de Gestió entre la Conselleria de Benestar Social i el Consorci Valencià de Serveis Socials de la província de València per a la realització d'actuacions encaminades a desenvolupar el Servei d'Atenció Integral a l'Immigrant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/9340


Data del document
:   16-11-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * València
    * delegació de poders

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la Comanda de Gestió entre la Conselleria de Benestar Social i el Consorci Valencià de Serveis Socials de la província de València per a la realització d'actuacions encaminades a desenvolupar el Servei d'Atenció Integral a l'Immigrant. [2000/M9340]
  
Subscrita, després de la tramitació reglamentària, entre la Conselleria de Benestar Social i el Consorci Valencià de Serveis Socials de la província de València, el 24 d'octubre de 2000, una comanda de gestió per a la realització d'actuacions encaminades a desenvolupar el Servei d'Atenció Integral a l'Immigrant, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada comanda, que ha quedat inscrita en el Registre de Convenis amb el número 0690/2000, i que figura com a annex d'aquesta resolució.
  
València, 16 de novembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
València, 24 d'octubre de 2000
  
Compareixen
  
D'una part, el conseller de Benestar Social, el senyor Rafael Blasco Castany, en virtut de la competència atribuïda pel Decret 6/2000, de 22 de maig, del president de la Generalitat Valenciana, pel qual s'assigna la titularitat de les conselleries que formen l'administració de la Generalitat en relació amb el Decret 7/2000, de 22 de maig, del president de la Generalitat Valenciana, pel qual assigna a la presidència i a les conselleries determinades competències, i autoritzat, com cal, per a la firma d'aquest conveni mitjançant Acord adoptat el dia 5 de setembre de 2000 pel Consell de la Generalitat Valenciana, segons el que estableix l'article 54 bis 1b) del Text Refós de la Llei d'Hisenda Pública de la Generalitat Valenciana i els articles 21.f) de la Llei del Govern Valencià i 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim juridicopressupostari dels convenis que subscriga la Generalitat Valenciana.
  
I de l'altra part, el gerent del Consorci Valencià de Serveis Socials de la província de València (CONVASER), el senyor Jorge Peña Ferrando, amb DNI número 27376989O, en virtut dels poders de representació especial, ampli i suficient en dret, conferits al president del CONVASER en escriptura pública 3452, davant el notari senyor Jorge Peña Ferrando, de data 23 d'octubre de 2000.
  
Reconeixent-se les parts capacitat legal suficient per a obligar-s'hi i especialment per a atorgar aquesta comanda de gestió, a l'empara de l'article 15 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú.
  
Manifesten
  
Que segons la Llei Orgànica 4/2000, d'11 de gener, sobre Drets i Llibertats dels Estrangers a Espanya i la seua Integració Social, i, expressament en l'article 14, apartat 2, s'estableix que «els estrangers residents tindran dret a les prestacions socials i als serveis, tant als generals i bàsics com als específics, en les mateixes condicions que els espanyols».
  
En l'apartat 3, s'estableix que «els estrangers, qualsevol que siga la seua situació administrativa, tenen dret als serveis i prestacions socials bàsiques».
  
La Llei 5/1997, de 25 de juny, de la Generalitat Valenciana, per la qual es regula els Sistema de Serveis Socials en l'àmbit de la Comunitat Valenciana, en l'article 3 estableix que «els estrangers, exiliats, refugiats i apàtrides, homes i dones, en el territori de la Comunitat Valenciana, seran igualment beneficiaris d'aquests serveis i prestacions, d'acord amb allò disposat en les normes, en els tractats i en els convenis internacionals vigents i, si no n'hi ha, d'acord amb el principi de reciprocitat, sense perjudici del que s'establisca reglamentàriament per a aquelles persones que es troben en reconegut estat de necessitat».
  
L'article 26.2 d'aquesta llei disposa que «es realitzaran actuacions tendents a afavorir la integració social d'aquells col·lectius específics que per una o una altra causa es troben en situacions de mancances, com ara marginats i transeünts, refugiats i asilats, emigrants retornats, siguen aquests homes o dones, etc.».
  
Que en l'actualitat són competències dels Serveis Socials de la Generalitat Valenciana el seguiment i desplegament del servei per a la Integració Social dels Immigrants, així com la gestió de programes de Serveis Socials per als sol·licitants d'asil, refugiats i desplaçats.
  
Que segons l'article 3 dels estatuts del CONVASER s'habilita aquest per a la prestació conjunta de serveis socials i assistencials, competència dels ens consorciats.
  
Que la finalitat d'aquest conveni és cobrir la demanda de l'Atenció Integral de l'Immigrant en l'aspecte social, i tot això a través del Consorci Valencià de Serveis Socials de la província de València, mitjançant aquesta comanda de gestió.
  
Amb aquesta finalitat subscriuen aquest conveni que articulen d'acord amb aquestes
  
Estipulacions
  
Primera
  
Constitueix l'objecte d'aquest conveni l'articulació de la comanda de gestió que la Conselleria de Benestar Social realitza al Consorci Valencià de Serveis Socials de la província de València per a desenvolupar el Servei d'Atenció a l'Immigrant, que impulsat des de la Generalitat Valenciana, permeta abordar la problemàtica de l'acció social dels immigrants.
  
Segona
  
El CONVASER es compromet a la gestió objecte d'aquesta comanda davant les situacions que es puguen plantejar en la inserció social dels immigrants.
  
Tercera
  
El servei d'aquesta comanda està constituït per una Oficina d'Atenció Integral a l'Immigrant, situada al carrer del Convent de Santa Clara, número 12, b, 4t., de València i de la llar per a immigrants Mare Vella, situada en el carrer de la Mare Vella, 15, de València.
  
La finalitat de l'oficina i de l'alberg, consisteix a realitzar una assistència integral al col·lectiu d'immigrants, coordinant tots els recursos existents en la nostra comunitat, per a després poder derivar els immigrants. Per a això, es realitzaran dos tipus de d'actuacions, unes d'atenció directa a l'usuari i unes altres dirigides al col·lectiu d'immigrants. Tot això d'acord amb les directrius i instruccions que a l'objecte de la gestió del servei, dicte la Conselleria de Benestar Social, a través de la Direcció General de Serveis Socials. Així mateix s'haurà de treballar amb les directrius que marca el Fons Social Europeu, per a aquest tipus de gestió. En l'oficina, l'horari d'atenció directa a l'usuari serà de 40 hores setmanals, de dilluns a divendres, i en l'alberg amb una horari de 24 hores diàries, haurà d'haver sempre un professional ubicat en aquest.
  
El Servei d'Atenció Integral inclou, dins de les dues actuacions de treball, els departaments següents.
  
1. Atenció directa a l'usuari:
  
a) Assistència social: primera entrevista i valoració social de l'usuari.
  
b) Assistència jurídica: prenent com a base la Llei d'Estrangeria i les normes complementàries, assessorament legal sobre processos de documentació.
  
c) Informació i orientació per a l'empadronament, sistema sanitari (targeta solidària), targeta d'escolarització i accés a l'habitatge.
  
d) Orientació i derivació a cursos educatius.
  
e) Orientació per a la formació laboral.
  
f) Orientació en la recerca d'ocupació.
  
g) Assessoria jurídica per a la reunificació familiar.
  
h) Allotjament i manutenció. Proporcionar allotjament i manutenció i ajudes econòmiques puntuals.
  
i) Assessorament i derivació a les organitzacions de suport social que permeten una vertadera inserció.
  
2. Actuacions dirigides al col·lectiu d'immigrants
  
Assessorar la Direcció General de Serveis Socials i coordinar amb aquesta tot el que fa referència a les actuacions sobre els immigrants, així com les relacions que es poden establir sobre això amb altres administracions públiques o institucions privades sense ànim de lucre (autonomies, ajuntaments, Ministeri de Treball i Afers Socials, Unió Europea, ONG, Creu Roja, etc.).
  
Quarta
  
La Conselleria de Benestar Social aporta, per a la gestió del servei que s'encomana, els dos locals situats en els domicilis indicats en el punt tercer.
  
Així mateix, s'encarregarà del seu equipament així com de les despeses generals (aigua, llum, telèfon, neteja, papereria, etc.), i les despeses materials inventariables i fungibles; tot depenent-hi de la Direcció Territorial de Serveis Socials de València, on constarà la corresponent dotació econòmica.
  
El finançament d'aquesta comanda anirà a càrrec de la línia de subvenció nova 423/00, amb denominació Servei d'Atenció Integral a l'Immigrant; aplicació pressupostària 48.15.64.2119.702.12.50.04.
  
Cinquena
  
El CONVASER, per mitjà de la Unitat d'Intervenció en Medi Obert, portarà a terme l'estructuració de la intervenció en matèria d'immigració, partint de l'anàlisi i el diagnòstic, la planificació i la cooperació i l'elaboració de programes, a través de la Direcció General de Serveis Socials, i, en concret, els programes objecte d'aquesta comanda, referent al Servei d'Atenció Integral a l'Immigrant, per la qual cosa s'augmentarà la plantilla en el personal que s'indica a continuació:
  
- Un llicenciat en dret, amb coneixement ampli en el dret d'estrangeria i la problemàtica de l'immigrant en la nostra Comunitat i que tinga coneixements dels idiomes, francés i anglés, parlat i escrit.
  
- Dos intèrprets: un de parla castellana, rus, búlgar i dialectes dels països de l'est, i anglés. Un altre de parla castellana, àrab, algerià, francés i dialectes del nord d'Àfrica.
  
- Dos tècnics mitjans d'acció social.
  
- Dos auxiliars administratius
  
- Un ordenança
  
6. Tres zeladors que cobrisquen els torns de nit per a l'alberg.
  
Sisena
  
L'Oficina d'Atenció haurà de disposar d'un expedient de cadascun dels usuaris, on conste les seues dades personals, familiars, situació jurídica, social i sanitària, així com una ruta migratòria i problemàtica en el país d'acollida, actuacions realitzades pel servei i demandes dels usuaris. L'alberg, haurà de disposar d'un llibre de registre en què consten entrades i eixides dels immigrants, així com les incidències produïdes i de l'expedient de cadascun dels usuaris de l'alberg.
  
El CONVASER es compromet a guardar reserva i la deguda confidencialitat sobre les dades personals dels usuaris contingudes en els expedients, i utilitzar-les, solament, per a la deguda atenció d'aquests, podent ser objecte de sanció, de resolució del conveni i la resta d'accions legals que provinguen de la mala utilització d'aquestes dades, i valdrà el que disposa la LRJPAC, de manera que l'accés a aquestes quan contindran dades referents a la intimitat de les persones estarà reservat a elles en els termes establits en l'apartat 2 de l'article 37 de l'esmentada llei.
  
El servei haurà de disposar d'un llibre de registre dels usuaris, permanentment actualitzat, en què constaran les seues dades personals, així com la data d'entrada al servei.
  
El servei disposarà d'una programació anual d'accions dirigides als usuaris, que consistirà en la realització de tallers de formació a nivell bàsic i ocupacional, així com d'ajudes puntuals a aquests.
  
El servei disposarà d'una programació anual d'accions dirigides al col·lectiu d'immigrants en la nostra comunitat, mitjançant les directrius que marque el Ministeri de Treball i Afers Socials i la Conselleria de Benestar Social.
  
L'oficina i l'alberg presentaran anualment una memòria d'activitats d'acord amb les instruccions específiques que per a aquesta emeta la Direcció General de Serveis Socials.
  
La Direcció General de Serveis Socials podrà determinar la instal·lació de bústies de reclamacions i suggeriments, així com lliurar als usuaris tot tipus de documentació i impresos relatius als seus drets i obligacions.
  
El servei haurà de tenir, en tot moment, una persona que assumisca la responsabilitat davant de qualsevol incidència que es produïsca. Per això, en absència del director, el CONVASER haurà de determinar la persona que assumisca aquesta responsabilitat.
  
Setena
  
Seran obligacions del CONVASER:
  
a) Observar les directrius i instruccions que, pel que fa a la prestació del servei, fixe l'administració a través del personal de la Direcció General de Serveis Socials designat a l'efecte.
  
b) Facilitar una inspecció periòdica de la Direcció General de Serveis Socials per tal de comprovar la gestió realitzada. El CONVASER posarà a disposició d'aquella tota informació documentació econòmica, fiscal, administrativa, laboral i de qualsevol altre tipus que se li requerisca.
  
c) Concórrer a totes aquelles reunions de seguiment que es convoquen per tal d'avaluar i/o marcar criteris i directrius d'actuació. A aquestes reunions, haurà d'assitir-hi el personal operatiu que l'administració considere en cada cas necessari per raó de les matèries que cal tractar. De les reunions s'alçarà la corresponent acta que, una vegada subscrita pel/ pels representant o representants del CONVASER, serà d'obligat compliment per a aquest i el seu personal.
  
La Conselleria de Benestar Social serà titular exclusiva de tots els drets d'explotació, reproducció, edició i distribució dels informes, dades estadístiques i qualsevol altres que puguen ser d'utilitat a l'anàlisi, investigació, sensibilització social o simple informació, etc. en qüestions relacionades amb la immigració.
  
Vuitena
  
El CONVASER haurà d'atendre tots els usuaris que es presenten en l'oficina, així com les distintes consultes telefòniques que es reba dels serveis socials dels ajuntaments de la Comunitat Valenciana i de qualsevol altra administració o entitat de la nostra comunitat. Per tant, el servei tindrà un nombre il·limitat d'usuaris a l'any.
  
L'alberg per a immigrants Mare Vella té una capacitat de 12 places, la selecció dels seus usuaris es realitzarà a través dels professionals del Servei d'Atenció Integral a l'Immigrant.
  
Novena
  
La Generalitat Valenciana finançarà en un 100% les despeses originades per la comanda de gestió del Servei d'Atenció Integral a l'Immigrant que pujaran a 24.249.685 pessetes, a càrrec a la línia de subvenció nova 423/00, amb denominació Serveis d'Atenció Integral a l'Immigrant, aplicació pressupostària 93.60.96.4900.737.36.461.71.
  
La forma de justificació i pagament de l'aportació que realitzarà la Conselleria de Benestar Social, tot tractant-se d'una transferència corrent, valdrà el que disposa l'article 33 de la Llei 10/1999, de 30 de desembre, de Pressupostos de la Generalitat Valenciana per a l'any 2000, en la qual es regula les transferències corrents concedides per la Conselleria de Benestar Social, en l'àrea dels Serveis Socials Especialitzats a què fa referència la Llei 5/1997, de 25 de juny, per la qual es regula el Sistema de Serveis Socials en l'àmbit de la Comunitat Valenciana.
  
Deu
  
El període de la comanda de gestió serà des de l'1 de juliol de 200 fins al 31 de desembre de 2000.
  
Onze
  
El conseller de Benestar Social podrà resoldre aquest conveni si durant el primer any de vigència no s'executa la prestació corresponent a l'exercici per causa imputable a l'entitat col·laboradora.
  
En aquestes condicions és formalitzat aquest conveni que, aprovat pels que hi intervenen, amb la lectura prèvia, signen i s'estén per quadruplicat, al lloc i en la data et supra.
  
El conseller de Benestar Social
  
RAFAEL BLASCO CASTANY
  
El gerent del Consorci Valencià de Serveis Socials
  
JORGE PEÑA FERRANDO